Whose Line Is It Anyway?

Whose Line Is It Anyway? (eo: Kies linio ĝi estas ĉiukaze?), ankaŭ simple konata kiel "Whose Line?") estas ludspektaklo en kiu gastoj devas prezenti improvizitajn komediajn rutinojn reĝisoritajn de la gastiganto. Ĝi estis desegnita por enkonduki improvizadon al multaj homoj.

 Historio 
La serio Whose Line Is It Anyway? estas brita improviza komedia serio produktita de Hat Trick Productions(en) Our Shows: Whose Line Is It Anyway, Hat Trick Productions. Arkivita de la originalo, la 10-an de Decembro 2009. Alirita la 6-an de Decembro 2009. kaj prezentita de Clive Anderson, kiu estis elsendita ĉe Channel 4 ekde 1988. Antaŭ ol transiri al televido, BBC Radio 4 elsendis la serion dum ses epizodoj en januaro-februaro 1988(en) Whose Line is it Anyway? UK Gameshows. Alirita la 5-an de Decembro 2009..

La elsendoj radie kaj televide en Britio, poste transatlantikiĝis en adaptita formo al Usono kaj aliaj landoj. Aperis en la serio famaj aktoroj. Iuj eroj el la serio spekteblas per filmetoj en YouTube (JuTubo).

La radioserio daŭris ses epizodojn, post kio Channel 4 evoluigis la franĉizon por televido. La brita televidversio daŭris entute 10 sezonojn, kun 136 epizodoj, ĉiuj prezentitaj de Clive Anderson. Colin Mochrie kaj Ryan Stiles.

 Formato 
La spektaklo prezentas panelon de kvar geaktoroj, kiuj kreas rolulojn, scenojn kaj kantojn surloke, laŭ la stilo de mallongaj improvizaj ludoj. Ludtemoj baziĝas sur sugestoj de la publiko, kiu kreu ludon kaj situacion por ke la geaktoroj improvizu. Rolantarano aljuĝas arbitrajn poentojn post ĉiu ludo, ofte citante humuran kialon por sia decido. La poentoj estas pure ornamaj kaj ne servas al praktika celo. Li ripetas tion komence de kaj plurfoje dum ĉiu epizodo, priskribante  Whose Line kiel "la spektaklon kie ĉio estas aranĝita kaj la poentoj ne gravas."  Inter la ludoj, la geaktoroj sidis sur kvar seĝoj alfrontante la publikon. Geaktoroj ne partoprenantaj en ludo restis en siaj sidlokoj. Krome, la spektaklo estas markita per humura ŝercado inter la geaktoroj kaj la gastiganto.

 "Improvizo" en Esperantio 
"Improvizo" estis programero inspirita de la malnova brita televidaĵo kiu komencis kiel eksperimento dum la brita kaj skota Esperanto-kongresoj en 2024(eo) Manuela Burghelea, Improvize inkluzive, La Brita Esperantisto, n-ro 996, somero 2024, pp. 30-31.

 Vidu ankaŭ 
Improvizita teatro

Esperanto kaj ludoj

 Eksteraj ligiloj 
Whose Line Is It Anyway?, YouTube

 Referencoj 

Kategorio:Anglalingvaj televidaj programoj
Kategorio:Improvizado
Kategorio:Televidaj programoj de Channel 4